  Майя Бывальцева Матысь нуналъёсы Удмуртиын -29 градусозь кезьыт кариськоз. Со сярысь ивортэ улосвыл Гидрометцентрысь куазез эскеронъя ёзэтлэн кивалтӥсез Алла Шумихина. Солэн верамезъя, таяз арняе уйпал но шунды ӝужан вискысь элькунэ кезьыт но кӧс омыр вуоз, температура лэзькоз, лымыяны кулэ ӧвӧл. Тӧл каллен пельтоз, омыр зӥбет ӝутскоз но эсэплэсь вылӥынгес луоз. «Матысь нуналъёсы уйин но ӵукна -20…-25 градус луыны быгатоз, куд-ог интыосын -27…-29 градусозь. Нуназе -15…-19 градус», — ивортӥз Алла Шумихина. Солэн верамезъя, 11-тӥ шуркынмонысен элькунэтӥ лымшор циклонлэн шуныт фронтэз ортчиз. Йӧ зор сэрен 5 миллиметрозь йӧвалег кылдӥз. Тегъёс: Гидрометцентр Удмуртия куазь Тол  